Hans Prydz (1933–2011)

Hans Peter Blankenborg Prydz (født 6. september 1933 i Oslo, død 26. juli 2011) var en norsk biokjemiker. Hans viktigste forskningsbidrag er relatert til de molekylære mekanismene bak blodets koagulasjon.

Prydz studerte medisin ved Universitetet i Oslo, der han tok cand. med.-graden i 1957 og doktorgraden i 1965. I 1980 ble han utnevnt til professor ved Institutt for indremedisinsk forskning. Fra 1989 til pensjonering i 2003 ledet han Bioteknologisenteret i Oslo.

Prydz ble utnevnt til ridder av 1. klasse av St. Olavs Orden i 2001 og var medlem av Det Norske Videnskaps-Akademi.
 Referanser 

 Eksterne lenker 


Kategori:Norske medisinprofessorer
Kategori:Norske biokjemikere
Kategori:Medlemmer av Det Norske Videnskaps-Akademi
Kategori:Riddere av 1. klasse av St. Olavs Orden
Kategori:Personer fra Oslo